Spoštovani starši! Sevnica, 5. 5. 2020

S tem obvestilom in priloženima datotekama (**Brošura** izbirnih predmetov in **Neobvezni** izbirni predmeti) vas seznanjamo z naborom izbirnih predmetov in njihovo vsebino, ki jih lahko ponudimo za naslednje šolsko leto 2020-2021. Poleg obveznih izbirnih predmetov v 7., 8. in 9. razredu, dodajamo še neobvezne izbirne predmete, ki jih letos lahko izberejo učenci, ki bodo naslednje šolsko leto v 1., 4., 5., 6., 7. in 8. razredu.

OBVEZNI IZBIRNI PREDMETI (IP)

Učenci v 7., 8. in 9. razredu morajo glede na svoje interese poleg rednih predmetov v eAsistentu izbrati **dve uri pouka tedensko** obveznih izbirnih predmetov (obvezno). Lahko pa izberete tudi tri ure, če starši s tem soglašate. To pomeni, da izberete dva predmeta ali pa tuji jezik, lahko pa tudi en predmet in tuji jezik z vašim soglasjem. Učence, ki obiskujejo glasbeno šolo z veljavnim programom, lahko ravnatelj na podlagi pisne vloge staršev (do 14. septembra) **oprosti** sodelovanja pri obveznih izbirnih predmetih. Predloga obrazca za vlogo bo objavljena na spletni strani šole.

* Obvezni izbirni predmeti so del učenčevega tedenskega urnika in se ocenjujejo in vplivajo tudi na učni uspeh. Ob morebitni negativni oceni na koncu šolskega leta se opravljanja popravni izpit. Šola ponuja predmete iz družboslovnega in naravoslovnega sklopa. Obvezni izbirni predmeti so lahko triletni lahko pa so tudi krajši, enoletni in enoletni vezani na razred, v katerem bo učenec.
* Učenec obiskuje obvezni izbirni predmet eno šolsko uro tedensko, izjema je drugi tuji jezik, ki se izvaja dve šolski uri tedensko.

KAKO POTEKA IZBIRNI POSTOPEK?

Izbirne predmete, ki jih naša šola ponuja učencem, boste razvrstili po svojih željah. Izbirni predmet, za katerega učenec izkaže največji interes, naj bo na prvem mestu. Na obrazec o izbiri (v eAsistentu) boste tako razvrstili najmanj šest najljubših predmetov. Zakaj? Če bo premalo interesa za določeni obvezni izbirni predmet, bomo učence razvrstili v naslednji izbirni predmet, ki bo že izbran zaradi normativno zadostnega števila učencev. Ta postopek se bo ponavljal tako dolgo, da zadostimo zahtevam do najmanj dveh ur učenčeve tedenske obveze izbirnih predmetov. Do konca septembra si učenec lahko izjemoma premisli in se priključi k drugemu obveznemu izbirnemu predmetu, vendar pod tremi pogoji:

- če bi po učenčevem izpisu skupina štela normativno premalo učencev za obstoj skupine

- željena skupina ne bo imela že normativno določenih 28 učencev (razen pri predmetih, kjer so skupine do 20 učencev)

in če bo na novo izbrani izbirni predmet lahko obiskoval glede na že izdelan urnik razreda.

V naslednjih letih šolanja lahko učenec nadaljuje z istim izbirnim predmetom, če so ti večletni (tuj jezik, likovno snovanje, verstva in etika, matematične delavnice) oziroma si izbere druge, ki jih še ni obiskoval. Pozorni bodite na predmete, ki so vezani na razred, saj se lahko obiskujejo samo, ko učenec obiskuje določen razred. Predmeti iz področja športa so razporejeni po razredih tako, da je omogočeno obiskovanje vsaj enega predmeta iz področja športa na vsako leto izobraževanja.

KJE SE OBVEZNI IZBIRNI PREDMETI IZVAJAJO IN NA KAKŠEN NAČIN?

V večini se vsi predmeti se izvajajo na šoli. Pri nekaterih predmetih se del programa lahko izvede na terenu in v strnjeni obliki. Za te dodatne obogatitvene dejavnosti je potrebno prispevati dodatna finančna sredstva, za katera lahko poskrbi tudi šolski sklad.

Želimo, da skupaj z otrokom pregledate publikacijo in se odločite, kateri izbirni predmet oziroma predmete bo izbral v naslednjem šolskem letu. Predlagam, da si izdelate tudi plan izbire predmetov v naslednjih letih, kjer izbirate na podlagi interesa otroka, potreb po znanjih v nadaljnjem šolanju, spoznavanju neznanih področij in razvijanju radovednosti in želje po novih znanjih.

NEOBVEZNI IZBIRNI PREDMETI (NIP)

Starši bodočih 1. razredov ste svojo odločitev o obiskovanju neobveznega izbirnega predmeta izrazili že pri vpisu v 1. razred, zato vam ni potrebno storiti nič.

Učenci v 4., 5., 6., 7., 8. in 9. razredu lahko glede na svoje interese poleg rednih predmetov v eAsistentu izberejo dve uri pouka neobveznih izbirnih predmetov. Ker so neobvezni, jih tudi ni potrebno izbrati. V kolikor se odločite, da boste razširjali in poglabljali znanja, si lahko ponudbo predmetov ogledate v priloženi datoteki.

Izberejo lahko izberejo največ **dve uri tedensko** neobveznih izbirnih predmetov v 4., 5. in 6. razredu ali pa drug tuji jezik v 7., 8. in 9. razredu V naslednjem letu bodo lahko izbrali drug predmet ali nadaljevali z istim – pri tujem jeziku lahko nadaljujejo do 9. razreda. Ko oddate prijavnico, s tem postane neobvezni izbirni pr**edmet obvezen in** so del obveznega učenčevega tedenskega urnika, se ocenjujejo in vplivajo na učni uspeh. V mesecu septembru se učenci lahko premislijo, prenehajo obiskovati ali pa zamenjajo predmete ob upoštevanju naslednjih pogojev:

* da ne podirajo normativno oblikovanih skupin (skupina bi imela premalo učencev),
* da jim morebitne menjave zaradi že postavljenega urnika razreda ne predstavljajo ovire za obiskovanje predmeta.
* Tudi tu so normativno predpisani pogoji za izvajanje. Najmanjša skupina šteje 12 učencev in največja 20 ali 28 učencev in normativno prepisano število skupin, ki jih glede na število učencev lahko izvajamo.

**KAKŠEN JE IZBIRNI POSTOPEK?**

Učenci bodočega 4., 5. in 6. razreda naj v eAsistentu izberejo vsaj pet predmetov glede na interes. Učenci bodočega 7., 8. in 9. razreda lahko v eAsistentu izbirate NIP NEMŠČINO. Pouk določenega predmeta se bo izvajal glede na število prijav in formulo izračuna števila skupin, ki jo določi pristojno ministrstvo.

Morebitna vprašanja, dileme lahko posredujete na slovenko.podrzaj@guest.arnes.si ali pokličete na 040 170 595.

Slovenko Podržaj, prof., Mirjana Jelančič, prof.,

pomočnik ravnateljice ravnateljica